A TANÁCS 75/2008/EK RENDELETE
(2008. január 28.)
Európai Közösség és egyes országok közötti preferenciális kereskedelemre irányadó rendelkezések alapján a származási igazolások Közösségben történő kiadásának és kiállításának, valamint egyes elfogadott exportőri engedélyek kiadásának megkönnyítésére irányuló eljárásokról szóló 1207/2001/EK rendelet módosításáról
(EGT-vonatkozású szöveg)
AZ EURÓPAI UNIÓ TANÁCSA,
tekintettel az Európai Közösséget létrehozó szerződésre és különösen annak 133. cikkére,
tekintettel a Bizottság javaslatára,
mivel:
(1)
Az 1207/2001/EK rendelet (1) megállapítja azokat a rendelkezéseket, amelyek megkönnyítik bizonyos harmadik országokkal fennálló preferenciális kereskedelmi kapcsolatok keretében a Közösségből exportált termékekkel kapcsolatos származási igazolások megfelelő kiadását, illetve kiállítását.
(2)
Az 1207/2001/EK rendelet III. és IV. mellékletét módosítani kell annak érdekében, hogy a Közösségben előállított, onnan származó termékekhez használt anyagok származását megfelelően jelölni lehessen.
(3)
Az 1207/2001/EK rendeletet ennek megfelelően módosítani kell,
ELFOGADTA EZT A RENDELETET:
1. cikk
Az 1207/2001/EK rendelet a következőképpen módosul:
1.
a III. melléklet helyébe e rendelet I. mellékletének szövege lép;
2.
a IV. melléklet helyébe e rendelet II. mellékletének szövege lép.
2. cikk
Az e rendelet hatálybalépésének időpontja előtt adott, nem preferenciális származó helyzetű termékekre vonatkozó beszállítói nyilatkozatok érvényben maradnak.
3. cikk
Ez a rendelet az Európai Unió Hivatalos Lapjában való kihirdetését követő huszadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2008. január 28-án.